Р Е Ш Е Н И Я

ВЗЕТИ НА ДВАДЕСЕТОТО ЗАСЕДАНИЕ НА ОБЩИНСКИ СЪВЕТ – КАРНОБАТ, ПРОВЕДЕНО НА 30 ЯНУАРИ 2025 ГОДИНА

**ПО ПЪРВА ТОЧКА ОТ ДНЕВНИЯ РЕД:** **ДОКЛАДНА ЗАПИСКА от Стефка Иванова – зам. кмет на Община Карнобат, относно:** Приемане на Отчет за състоянието на общинската собственост и резултатите от нейното управление по видове и категории обекти, за 2024 година **Вх. № 264/22.01.2025г.**

Р Е Ш Е Н И Е:

**20.199.**Общински съвет-Карнобат, на основание чл.21, ал.1, т.23 от Закона за местното самоуправление и местната администрация, чл.66а от Закона за общинската собственост и чл.2, ал.4 от Наредбата за реда за придобиване, управление и разпореждане с общинско имущество – собственост на Община Карнобат, ПРИЕМА за сведение ***Отчет за състоянието на общинската собственост и резултатите от нейното управление по видове и категории обекти, за 2024 година.***

**ПО ВТОРА ТОЧКА ОТ ДНЕВНИЯ РЕД:** **ДОКЛАДНА ЗАПИСКА от Стефка Иванова – зам. кмет на Община Карнобат, относно:** Приемане на Програма за управление и разпореждане с имоти – общинска собственост, за 2025 година **Вх. № 265/22.01.2025г.**

РЕШЕНИЕ

**20.200.**Общински съвет-Карнобат, на основание чл.21, ал.1, т.12 от Закона за местното самоуправление и местната администрация, чл.8, ал.9 от Закона за общинската собственост и чл.2, ал.2 от Наредбата за реда за придобиване, управление и разпореждане с общинско имущество – собственост на Община Карнобат, ПРИЕМА Програма за управление и разпореждане с имоти - общинска собственост за 2025 год.

**ПО ТРЕТА ТОЧКА ОТ ДНЕВНИЯ РЕД** – **ДОКЛАДНА ЗАПИСКА от Стефка Иванова – зам. кмет на Община Карнобат, относно:** Продажба на имоти – частна общинска собственост, чрез публичен търг. **Вх. № 268/23.01.2025г.**

Р Е Ш Е Н И Е:

 **20.201.І.** Общински съвет-Карнобат, на основание чл.21, ал. 1, т. 8 от ЗМСМА и чл.35, ал.1 от Закона за общинската собственост, определя за продажба следните имоти – частна общинска собственост:

* Имот № 553.24 (петстотин петдесет и три, точка, двадесет и четири)по плана на новообразуваните имоти по §4к от ПЗР на ЗСПЗЗ на местност „Тасладжа“ в землището на гр.Карнобат, с площ 1000 (хиляда) кв.м, седма категория, с начин на трайно ползване НИВА, с граници: землищна граница, имоти с №№ 553.1, 553.23, 553.26, 553.25, актуван с АЧОС №8320/20.02.2018г., при пазарна цена: 3000,00 (три хиляди) лева.

Данъчната оценка на имота е 67,50 лв.

* Имот № 553.3 (петстотин петдесет и три, точка три)по плана на новообразуваните имоти по §4к от ПЗР на ЗСПЗЗ на местност „Тасладжа“ в землището на гр.Карнобат, с площ 1000 (хиляда) кв.м, седма категория, с начин на трайно ползване НИВА, с граници: землищна граница, имоти с №№ 553.5, 553.4, 553.2, актуван с АЧОС №10634/12.12.2024г., при пазарна цена: 3000,00 лева (три хиляди) лева.

Данъчната оценка на имота е 67,50 лв.

**20.201.ІІ.** Продажбата на имотите по т.І да се извърши след проведен публичен търг с явно наддаване, по реда на Наредбата за реда за придобиване, управление и разпореждане с общинско имущество – собственост на Община Карнобат, с начална цена – не по-ниска от определената от Общински съвет-Карнобат пазарна цена. Купувачът заплаща цената на имота, данък върху стойността на имота, съгласно чл.42 ал.2 от Наредбата за местните данъци на територията на Община Карнобат, такса върху стойността на прехвърляния имот в размер, определен в т.17 от Приложение № 12 от Наредбаза определянето и администрирането на местните такси и цени на услуги на територията на Община Карнобат и възстановява стойността на разходите, направени от общината за изготвянето на пазарната оценка.

**20.201.III.** Общински съвет - Карнобат упълномощава кмета на община Карнобат да извърши необходимите действия във връзка с провеждането на търга и с осъществяването на правните сделки.

**ПО ЧЕТВЪРТА ТОЧКА ОТ ДНЕВНИЯ РЕД:** **ДОКЛАДНА ЗАПИСКА от Стефка Иванова – зам. кмет на Община Карнобат, относно**: ПРЕКРАТЯВАНЕ НА СЪСОБСТВЕНОСТ МЕЖДУ ОБЩИНА КАРНОБАТ И ФИЗИЧЕСКИ ЛИЦА, ЧРЕЗ ПРОДАЖБА НА 360/2330 ИД.Ч.КВ.М ПРИДАВАЩИ СЕ КЪМ УПИ VІІІ-249 В КВ.42 ПО ПЛАНА НА С. АСПАРУХОВО. **Вх. № 257/21.01.2025г.**

Р Е Ш Е Н И Я:

**20.202.I**. **Общински съвет – гр. Карнобат**, на основание чл. 21, ал. 1, т. 8 от Закона за местното самоуправление и местната администрация, чл.36, ал.1, т.2 от Закона за общинската собственост и чл.36, ал.1, т.2 от Наредбата за реда за придобиване, управление и разпореждане с общинско имущество – собственост на община Карнобат, дава съгласие за прекратяване на съществуващата съсобственост между **Община Карнобат**, от една страна и **Иван Димов,** от друга страна, върху:

**УРЕГУЛИРАН ПОЗЕМЛЕН ИМОТ VІІІ-249** (осем за поземлен имот двеста четиридесет и девет) в **кв.42** (четиридесет и две) по плана на с.Аспарухово, целият с площ от 2330 кв.м, при граници: север – упи ХІ-248; изток – улица; юг – улица; запад – упи VІІ-249, **чрез продажба** на общинската идеална част от имота, представляваща **360/2330** (триста и шестдесет от две хиляди триста и тридесет) **идеални части кв.м,** на Иван Димов за сумата от **2404,00 лева** **(две хиляди четиристотин и четири лева), без ДДС**.

Данъчната оценка на общинската част от имота е **826,80 лева** (осемстотин двадесет и шест лева и осемдесет стотинки).

**20.202.II. Иван Димов,** следва да заплати стойността на идеалните части от имота, 2,6 % местен данък, съгласно Наредбата за местните данъци на територията на община Карнобат, такса съгласно Приложение №12 от Наредбата за определянето и администрирането на местните такси и цени на услуги на територията на Община Карнобат, 20 % ДДС, съгласно чл. 45, ал.5, т.1 от ЗДДС, както и стойността на разходите по чл.31, ал.2 от НРПУРОИ. Срокът и начинът на заплащане на дължимата сума да се определят със заповедта на Кмета на Община Карнобат.

**20.202.III.** **Общински съвет – гр.Карнобат**, възлага на Кмета на Община Карнобат да извърши необходимите действия по прекратяване на съсобствеността.

**ПО ПЕТА ТОЧКА ОТ ДНЕВНИЯ РЕД: ДОКЛАДНА ЗАПИСКА от Стефка Иванова – зам. кмет на Община Карнобат, относно:** ОТДАВАНЕ ПОД НАЕМ НА ЧАСТИ ОТ ИМОТ - ПУБЛИЧНА ОБЩИНСКА СОБСТВЕНОСТ **Вх. № 261/22.01.2025г.**

РЕШЕНИЯ:

**20.203.**I. Общински съвет-Карнобат, на основание чл.21, ал.1, т.8 от Закона за местното самоуправление и местната администрация, чл. 14, ал.7 от Закона за общинската собственост и чл.13 от Наредбата за реда за придобиване, управление и разпореждане с общинско имущество – собственост на Община Карнобат, дава съгласие за отдаване под наем, за срок от 5 /пет/ години, на части от имот – публична общинска собственост, част от тротоарното пространство пред хотел Карнобат, ул.Аспарух № 5, с начални наемни цени – определените базисни цени в Приложение № 2 към същата наредба, както следва:

* Терен за вендинг машина - № 1 в схемата по чл.56 от ЗУТ, с площ до 2,00 кв.м;
* Терен за вендинг машина - № 2 в схемата по чл.56 от ЗУТ, с площ до 1,00 кв.м .

**20.203.**ІІ. Отдаването под наем да се извърши след проведен публичен търг с явно наддаване, по реда на Наредбата за реда за придобиване, управление и разпореждане с общинско имущество – собственост на Община Карнобат.

**20.203.**ІІІ. Общински съвет - Карнобат упълномощава кмета на община Карнобат да извърши необходимите действия във връзка с провеждането на търга и с осъществяването на правните сделки.

 **ПО ШЕСТА ТОЧКА ОТ ДНЕВНИЯ РЕД: ДОКЛАДНА ЗАПИСКА от Стефка Иванова – зам. кмет на Община Карнобат, относно:** Придобиване право на собственост по давност на недвижим имот, находящ се в землището на село Добриново. **Вх. № 260/22.01.2025г.**

РЕШЕНИЯ:

**20.204.**Общински съвет - Карнобат, на основание чл. 21, ал. 1, т. 8  от ЗМСМА, във вр. с чл. 34, ал. 1 от ЗОС и чл. 10, ал.1 и 2 от НРПУРОИ ОБЯВЯВА ОБЩИНА КАРНОБАТ за СОБСТВЕНИК на основание чл. 79, ал. 1 от Закона за собствеността, по давностно владение, върху поземлен имот с проектен идентификатор 21508.9.709 по КККР на с. Добриново, община Карнобат, с проектна площ от 2 кв.м., трайно предназначение на територията „Земеделска“, с НТП – „за съоръжение на водопровод“, при съседи: 21508.9.707, 21508.9.708, 21508.9.710, 21508.9.706, който е образуван от поземлен имот 21508.9.17 вид територия „Земеделска“, с НТП – „нива“.

            Задължава Кмета на Община Карнобат да издаде заповед по чл.10 от Наредбата за реда за придобиване, управление и разпореждане с общинско имущество – собственост на Община Карнобат и да състави Акт за общинска собственост за описания имот.

 **ПО СЕДМА ТОЧКА ОТ ДНЕВНИЯ РЕД: ДОКЛАДНА ЗАПИСКА от Стефка Иванова – зам. кмет на Община Карнобат, относно:** Обявяване на имот-публична общинска собственост, за частна общинска собственост **Вх. № 262/22.01.2025г.**

РЕШЕНИЕ:

**20.205.**На основание чл.21, ал.1, т. 8 от ЗМСМА и чл.6, ал.1 от Закона за общинската собственост, Общински съвет-Карнобат ОБЯВЯВА за частна общинска собственост:

УПИ VІ от кв.23 по плана на с.Крушово, община Карнобат с площ 2450 кв.м., отреден за „жилищни нужди“, ведно с построената в него масивна двуетажна сграда, със застроена площ 96 кв.м., за които е съставен АПОС № 726/07.10.1999 г

 **ПО ОСМА ТОЧКА ОТ ДНЕВНИЯ РЕД: ДОКЛАДНА ЗАПИСКА от Стефка Иванова – зам. кмет на Община Карнобат, относно:** УЧРЕДЯВАНЕ ПРАВО НА СТРОЕЖ ЗА ИЗГРАЖДАНЕ НА ЕНЕРГИЕН ОБЕКТ ЗА ПРОИЗВОДСТВО НА ЕЛЕКТРИЧЕСКА ЕНЕРГИЯ ОТ ВЪЗОБНОВЯЕМИ ЕНЕРГИЙНИ ИЗТОЧНИЦИ В ИМОТ – ОБЩИНСКА СОБСТВЕНОСТ **Вх. № 269/ 24.01.2025г.**

РЕШЕНИЯ:

**20.206.1.**Общински съвет Карнобат, на основание чл.21 ал.1 т.8 от ЗМСМА, чл.37 ал.4 т.4 от Закона за общинската собственост във връзка с чл.62 ал.2 от Закона за енергетиката, **УЧРЕДЯВА ВЪЗМЕЗДНО СРОЧНО ПРАВО НА СТОРЕЖ** на „ВЕИ ПАРК ХАДЖИИТЕ“ ЕООД, ЕИК 206960009, със седалище и адрес на управление: град Карнобат, ул. „П.К.Яворов“ №63 в поземлен имот с идентификатор 77089.310.317 по КККР на с.Хаджиите, община Карнобат, вид територия – земеделска, с НТП „Друг вид земеделска земя“, с площ 393,048 дка, при съседи поземлени имоти с идентификатори 77089.310.389, 77089.310.353, 77089.310.322, 77089.310.316, 77089.310.351, 77089.310.348, 73211.75.42, 77089.310.324, 77089.310.325, 77089.310.326, 77089.310.347, 77089.310.350, 77089.290.282, актуван с АЧОС № 214/07.07.1998 г., за изграждане на фотоволтаичен парк с мощност 30 МВ.

Правото на строеж се учредява за срок от 30 (тридесет) години, при цена на правото на строеж 931 017,00 лева без ДДС, съгласно изготвена експертна оценка от лицензиран оценител. Данъчната оценка на правото строеж върху имота е 518 823,40 лева.

**20.206.**2. Общински съвет-Карнобат задължава Кмета на Община Карнобат да сключи договор за учредяване право на строеж, при следните условия:

Приложения: копия от АЧОС № 214/07.07.1998 г., скица №15-103100-22.01.2025 г., копие от ПУП-ПРЗ за имота, удостоверение за данъчна оценка, пазарна оценка.

**ПО ДЕВЕТА ТОЧКА ОТ ДНЕВНИЯ РЕД: ДОКЛАДНА ЗАПИСКА от Стефка Иванова – зам. кмет на Община Карнобат, относно:** ОДОБРЯВАНЕ НА ПУП –Парцеларен план /ПП/ за ОБЕКТ НА ТЕХНИЧЕСКАТА ИНФРАСТРУКТУРА: „ВЪНШНО КАБЕЛНО ЗАХРАНВАНЕ 33 KV ЗА фец ОТ ИМОТИ С ИДЕНТИФИКАТОРИ 10625.86.2 И 10625.86.330 ПО КККР НА С.ВЕНЕЦ, ОБЩИНА КАРНОБАТ ДО ПОДСТАНЦИЯ В ПИ С ИДЕНТИФИКАТОР 20448.46.1 ПО КККР НА С. ДЕВЕТИНЦИ, ОБЩИНА КАРНОБАТ“ **Вх. № 258/21.01.2025г.**

РЕШЕНИЯ:

 **20.207.** На основание чл. 129, ал. 1 от ЗУТ и чл. 21, ал. 1, т. 11 от ЗМСМА, Общински съвет – Карнобат ОДОБРЯВА ПУП – Парцеларен план за обект на техническата инфраструктура: „Външно кабелно захранване 33 kV за ФЕЦ от имоти с идентификатори 10625.86.2 и 10625.86.330 по КККР на с.Венец, община Карнобат до подстанция в ПИ с идентификатор 20448.46.1 по КККР на с.Деветинци, община Карнобат“.

 Настоящото решение да се изпрати в 7 /седем/ дневен срок за обнародване във в. „Държавен вестник”.

**ПО ДЕСЕТА ТОЧКА ОТ ДНЕВНИЯ РЕД: ДОКЛАДНА ЗАПИСКА от Стефка Иванова – зам. кмет на Община Карнобат, относно:** Утвърждаване на ценоразпис за продажба на дървесина от общински горски територии на община Карнобат и определяне обема на дървесина за продажба чрез него през 2025 година, одобряване на Годишен план за ползване на дървесина за 2025 г. от общински горски територии Карнобат **Вх. № 263/22.01.2025г.**

РЕШЕНИЯ:

**20.208.I.** Общински съвет – Карнобат на основание чл.21, ал. 1, т.23 от ЗМСМА и чл. 71, ал.5, т.3 и ал. 6, т. 1 от Наредбата за условията и реда за възлагане изпълнението на дейности в горските територии – държавна и общинска собственост и за ползването на дървесина и недървесни горски продукти и от същата наредба:

 1.Утвърждава насаждения за лесосечен фонд 2025 г. следните подотдели: **115 б, 313 е, 314 а, б, в, 321 з, м, 325 б, ж, 331 а, в, е, и, 332 г, 348 д, 400 д и предходни подотдели 335 б, г, 336 д, 338 а,** от които се очаква да се добият 3730 куб.м. стояща маса широколистна дървесина и 3780 куб.м. стояща маса иглолистна дървесина или общо 7510 куб.м. стояща маса.

 2.Утвърждава Ценоразпис за продажба на дървесина от горски територии, собственост на Община Карнобат 2025 г., приложен към докладната записка.

**20.208. ІI**. Общински съвет - Карнобат на основание чл.21. ал. 1, т.23 от ЗМСМА и чл.7 ал.4 от Наредбата за условията и реда за възлагане на дейности в горските територии - държавна и общинска собственост и за ползването на дървесина и недървесни горски продукти одобрява Годишен план за ползване на дървесина от горски територии на Община Карнобат за 2025 г.

Приложения:

1.Годишен план за ползване на дървесина от ОГТ в обхвата на ТП „ДГС Карнобат” за 2025 г.

2.Ценоразпис за продажба на дървесина от общински горски територии на Община Карнобат за 2025 г.

**ПО ЕДИНАДЕСЕТА ТОЧКА ОТ ДНЕВНИЯ РЕД: ДОКЛАДНА ЗАПИСКА от Стефка Иванова – зам. кмет на Община Карнобат, относно:** ОПРЕДЕЛЯНЕ НА ПРЕДСТАВИТЕЛНА МЕСТНАТА ВЛАСТ В СНЦ „МЕСТНА ИНИЦИАТИВНА ГРУПА – КАРНОБАТ“ **Вх. № 267/23.01.2025г.**

РЕШЕНИЯ:

 **20.209.**На основание чл. 21, ал. 1, т. 15 от ЗМСМА, Общински съвет-Карнобат определя за представител на Община Карнобат в колективния върховен орган на Сдружение с нестопанска цел „Местна инициативна група – Карнобат”, ЕИК 176056127, със седалище и адрес на управление гр. Карнобат, ул. „Димитър Полянов“ № 2 – Кремена Красимирова Събева – Секретар на Община Карнобат, с право да участва и гласува от името и в интерес на Община Карнобат в Общото събрание на Сдружението.

**ПО ДВАНАДЕСЕТА ТОЧКА ОТ ДНЕВНИЯ РЕД: ДОКЛАДНА ЗАПИСКА от Стефка Иванова – зам. кмет на Община Карнобат, относно:** Кандидатстване на Община Карнобат с проект по целева програма „Подобряване на материалната база на Домашен социален патронаж“ за финансиране от Фонд „Социална закрила“. **Вх. № 266/22.01.2025г.**

РЕШЕНИЯ:

 **20.210.1.**Общински съвет - Карнобат на основание чл. 21, ал. 1, т. 23 от ЗМСМА дава съгласие на Община Карнобат да кандидатства с проект „Преустройство на съществуваща вентилационна инсталация на кухненски блок на Домашен социален патронаж, гр. Карнобат“ по Целева програма „Подобряване на материалната база на Домашен социален патронаж“.

 **20.210.2**.Общински съвет - Карнобат дава съгласие на Община Карнобат за осигуряване на най-малко 10% съфинансиране от общия бюджет на проектното предложение.

 **20.210.3.**Общински съвет - Карнобат упълномощава Кмета на Община Карнобат да извърши необходимите действия във връзка с подготовка, кандидатстване за финансиране и реализиране на проектното предложение при неговото евентуално одобрение.

**20.210.4.**С оглед защита на особено важни и значими обществени интереси и предвид това, че проектите се разглеждат по реда на тяхното регистриране в деловодната система на ФСЗ, на основание чл. 60, ал. 1 от АПК, Общински съвет – Карнобат допуска предварително изпълнение на настоящите решения.

**ПО ТРИНАДЕСЕТА ТОЧКА ОТ ДНЕВНИЯ РЕД: ДОКЛАДНА ЗАПИСКА от Мария Генова – зам. кмет на Община Карнобат, относно:** Предоставяне на временни безлихвени заеми за авансово финансиране на допустими възстановими разходи по европейски проекти от наличности на временно свободни средства, съгласно чл.104, ал.1, т. 5 от Закона за публичните финанси. **Вх. № 259/21.01.2025г.**

РЕШЕНИЯ:

**20.211.** На основание чл.21, ал.1, т.10 и ал. 2 от Закона за местното самоуправление и местната администрация; чл. 104, ал. 1, т. 5, ал.2 и ал. 4 от Закона за публичните финанси, Общински съвет Карнобат:

1. Дава съгласие за предоставяне на временен безлихвен заем от бюджета на Община Карнобат по проект № BG05SFPR002-2.0012-….. **„Иновативни здравно социални услуги в община Карнобат**“ по Програма „Развитие на човешките ресурси“ в размер до 50 000 лева, с цел разплащане на разходи по изпълнение на проекта.
2. Срокът за възстановяване на заемът по т. 1 е след одобрение на искания за плащане от Управляващия орган на ПРЧР. След верифициране на сумите, същите да бъдат възстановени по Бюджета на Община Карнобат.
3. Възлага на Кмета да извърши последващи действия по изпълнение на Решенията.

 ОБЩИНСКИ СЪВЕТ – КАРНОБАТ